
Raieloa väljastamine
(AS Viimsi Keevitus) 

1. Asjaolud ja menetluse käik

10.09.2013a. esitas AS Viimsi Keevitus  (reg.kood 10041320) Narva Arhitektuuri- ja Linnaplaneerimise Ametile avalduse raieloa väljastamiseks, milles palub väljastada raieluba 48 puu raieks ja vajadusel puude hoolduslõikuseks munitsipaalmaal aadressil Võidu pr (majad nr.16 kuni nr 10) Narva linnas. Raieluba taotletakse seoses vee-ja kanalisatsioonitorustike rekonstrueerimisega. 31 tk pärna raie on ettenähtud projektiga Narva linnas vee-ja kanalisatsioonisüsteemide, osa II, rekonstrueerimise tööprojekt (töö nr 0967, Osa II). Puud ei ole võimalik säilitada kuna nad asetsevad trasside kohal või trasside kaitsevööndis. Võidu pr kõrghaljastuse väärtuse toetamiseks lisaks projektis märgitud puudele raiutakse välja 17 tk vanu papleid ning nende asemel istutatakse 18 tk noori vahtraid.
2. Õiguslikud alused
Looduskaitseseaduse § 45 alusel tohib tiheasustusalal asuvaid üksikpuid, välja arvatud kasvav mets metsaseaduse tähenduses ja viljapuud, raiuda kohaliku omavalitsuse loa alusel. Loa andmise tingimused ja korra kehtestab kohalik omavalitsus.

Narva Linnavolikogu 06.03.2008 määruse nr. 20 “Raieloa andmise tingimused ja kord” § 4 lõige 1 punkt 4 sätestab, et kui on vajadus raiuda korraga üle 10 puu suuremal territooriumil (suurem kui 0,5 ha), mitmel kinnistul, pargil, alleel ning juhul kui on nõutav vastava projekti või detailplaneeringu olemasolu, otsustab raieloa väljastamise linnavalitsus. 

3. Otsus

3.1 Väljastada AS Viimsi Keevitus  (reg.kood 10041320) raieluba 48 puu raieks ja vajadusel hoolduslõikuseks munitsipaalmaal aadressil Võidu pr (majad nr.16 kuni nr 10) Narva linnas. 

3.2   Kohustada AS Viimsi Keevitus  teostada 17 tk raiutavate paplite asendusistutust (tingimused on kirjeldatud raieloas № 1-18/8656).                           
4. Rakendussätted 

4.1. Narva Linnavalitsuse Arhitektuuri-ja Linnaplaneerimise Ametile teha korraldus teatavaks AS Viimsi Keevitus  (reg.kood 10041320). 

4.2. Korraldus jõustub seadusega sätestatud korras. 
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

